ҚҰРСАҚТАҒЫ ЕГІЗДЕРДІҢ ӘҢГІМЕСІ
"ҚҰРСАҚТАҒЫ ЕГІЗДЕРДІҢ ӘҢГІМЕСІ" | "https://abai.kz/post/40273"
TITLE: ҚҰРСАҚТАҒЫ ЕГІЗДЕРДІҢ ӘҢГІМЕСІ
URL: https://abai.kz/post/40273
META: "ҚҰРСАҚТАҒЫ ЕГІЗДЕРДІҢ ӘҢГІМЕСІ" | "https://abai.kz/post/40273"
DATE: 09.09.2015
AUTHOR(s): Абай-Ақпарат
TOTAL WORDS: 290
TEXT: Жүкті әйелдің жатырында егіздер сөйлесіп жатыпты. Олардың бірі иманына кәміл болса, екіншісі ештеңеге сенбейді екен. - Туғаннан кейін өмір бар дегенге сенесің бе? – деп сұрайды сенбейтін сәби иманды ағасынан. - Әрине, сенемін, - дейді иманды, - туғаннан кейін өмір барын бәрі біледі. Біз мұнда уақытша ғанамыз. Тек мұнда бұғанамыз бекіп, жаңа өмірде күтіп тұрған тағдырымызға тайсалмай, тура қарайтындай болып жетілуіміз үшін ғана бармыз. - Мұның бәрі жәй сөз, - деп сенбейді інісі. – Туғаннан кейін ешқандай өмір жоқ. Сен ол өмірдің қандай болатынын айта аласың ба? - Мен бәрін көзбен көргендей түсіндіріп бере алмаспын. Бірақ ол өмірде жарық көп. Мүмкін, дүние есігін ашқан соң өзіміз жүріп, өзіміз тамақ ішетін күйге түсерміз. - Не деген ақымақтық, - деп кейиді інісі, - Ол мүмкін емес қой. Өзің жүріп, өзің тамақ ішу деген... Бұл туралы бас қатырудың өзі күлкілі емес пе?! Біздің кіндігіміз бар. Біз сол кіндікке байлаулымыз. Ол бізді қоректендіреді. Біздің өміріміз – кіндік. Ол онсыз да тым қысқа. Басқа нәрсе туралы ойлауға тіпті бейілді емеспін. Ол жақтан ешкім қайтып оралған емес. Туа салысымен өмір өшеді. - Жоқ, - деді иманды ағасы, - Туғаннан кейінгі өмір қандай болатынын білмедім. Бірақ өмір бар. Ол жақта біз анамызды көреміз. Ол бізге бар қамқорлығын арнайды. - Ана? Сен ана деген ұғымға сенесің бе? Сонда ол қайда? - Ол барлық жерде. Айналамызда. Біз оның ішіндеміз. Анамыздың арқасында қозғала аламыз. Анасыз біз тірі болмас ек. - Мынауың тіпті шектен шыққандық. Мен ешқандай ананы көргем жоқ. Яғни, ол еш жерде жоқ. Болмайды да, - дейді сенбейтін сәби. - Жоқ, ол бар. Бар екеніне кәміл сенемін, - дейді иманды ағасы. – Кейде айнала тыншып қалғанда, оның ән салғанын естуге болады. Біздің әлемімізді алақанымен аялағанын сезем. Нағыз өмір туған соң басталатынына мен бек сенемін. Аударған Шынар Әбілдә facebook-тегі парақшасынан
